Source: http://docplayer.fi/4255691-Suomalaisen-rauhanturvajoukon-huolto-suezilla-1956-1957-ja-kyproksella-1964-1977.html
Timestamp: 2017-12-11 15:33:12+00:00
Document Index: 104479

Matched Legal Cases: ['kko ', 'kko ', 'kko ', 'KKO\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SUOMALAISEN RAUHANTURVAJOUKON HUOLTO SUEZILLA JA KYPROKSELLA - PDF
SUOMALAISEN RAUHANTURVAJOUKON HUOLTO SUEZILLA JA KYPROKSELLA
Download "SUOMALAISEN RAUHANTURVAJOUKON HUOLTO SUEZILLA 1956 1957 JA KYPROKSELLA 1964 1977"
1 MAANPUOLUSTUSKORKEAKOULU SUOMALAISEN RAUHANTURVAJOUKON HUOLTO SUEZILLA JA KYPROKSELLA Pro gradu -tutkielma Kadetti Heikki Kuula Kadettikurssi 89 Huolto-opintosuunta Helmikuu 2006
2 MAANPUOLUSTUSKORKEAKOULU Kurssi Kadettikurssi 89 Tekijä Kadetti Heikki Kuula Tutkielman nimi Linja Huolto-opintosuunta / Maavoimat SUOMALAISEN RAUHANTURVAJOUKON HUOLTO SUEZILLA JA KYPROKSELLA Oppiaine, johon työ liittyy Säilytyspaikka Sotahistoria Kurssikirjasto (MpKK:n kirjasto) Aika Helmikuu 2006 Tekstisivuja 71 Liitesivuja 4 TIIVISTELMÄ Suomalaiset ovat osallistuneet Yhdistyneiden kansakuntien rauhanturvatyöhön sen alusta lähtien vuodesta Rauhanturvatyön luonne on viime vuosina muuttunut, mutta rauhanturvaajia tarvitaan edelleen. Rauhanturvajoukon toiminnan takaamiseksi tarvitaan erilaisia taustatekijöitä, joita ilman joukko ei kykene toimimaan tai sen suorituskyky laskee oleellisesti. Taustatekijöistä huolto on joukon toiminnan kannalta tärkein ja sen täytyy olla kunnossa siinä vaiheessa, kun rauhanturvajoukko lähetetään toimintaalueelle. Tämä tutkimus keskittyy kahteen ensimmäiseen YK:n rauhanturvaoperaatioon, joissa Suomi oli mukana. Tutkimus käsittelee suomalaisen rauhanturvajoukon huoltoa ja siihen liittyviä ongelmia Suezilla sekä Kyproksella Tutkimuksen tarkoitus on selvittää, miten huollon järjestelyt onnistuivat sekä analysoida, miten kyettiin ottamaan huomioon ensimmäisen operaation kokemukset Suezilla seuraavassa operaatiossa Kyproksella. Tutkimusaineistona ovat olleet julkiset asiakirjat, rauhanturvatoiminnasta kirjoitetut kirjat ja artikkelit sekä kahden rauhanturvatyöhön osallistuneen henkilön haastattelu. Tutkimusmenetelmänä on käytetty aineistolähtöistä sisällön analyysiä, jolla tarkoitetaan teoreettista asiakirjoihin ja kirjallisuuteen perustuvaa kuvailevaa tutkimusta eli empiiristä tutkimusta.
3 Tutkimuksessa ilmeni, että rauhanturvaoperaation huoltojärjestelmässä esiintyi runsaasti ongelmia. Ongelmista huolimatta huolto kyettiin toteuttamaan hyvin. Omavaraisuuden lisääminen Kyproksen operaation alkuaikoina olisi auttanut monessakin huoltoon liittyvässä asiassa ja ongelmatilanteessa. Vaikka YK lupasikin luovuttaa operaatioon osallistuville maille tietyt tarvikkeet toimialueella, niin toimitusten hitauden ja niissä ilmenevien muiden epäkohtien vuoksi olisi ollut tarpeellista olla mahdollisimman pitkään omavarainen operaation alkuvaiheissa. Jo Suezin operaatio näytti sen, että mitä omavaraisempi joukko on, sitä paremmin se kykenee aloittamaan toiminnan alueella. AVAINSANAT Huolto, Kypros, Suez, Rauhanturvajoukko, UNEF, UNFICYP, YK, YKSK, YKSP, YKSO, YKSV
4 SUOMALAISEN RAUHANTURVAJOUKON HUOLTO SUEZILLA JA KYPROKSELLA Johdanto Tutkimuksen lähtökohdat Tutkimusongelmat ja rajaukset Tutkimuksen lähteet ja metodi 3 2. Suezin ja Kyproksen kriisien taustaa Taustaa Suomalaisten valmistautuminen rauhanturvaoperaatioon Suomen rauhanturvajoukon kokoonpano Suomalaisten saapuminen toimialueelle Suomalaisten huolto Suezilla ja Kyproksella Kuljetusvälinehuolto ja kuljetukset Majoitus-, vaatetus- ja taloushuolto Muonitushuolto Lääkintähuolto Taisteluvälinehuolto Henkinen huolto ja vapaa-aika Yhteenveto ja johtopäätökset 65 Viitteet 72 Lähteet 84 Liitteet 89
5 LYHENTEET AFH AUSTRIAN FIELD HOSPITALY AUTOJ AUTOJOUKKUE COMBO TAISTELUMUONAPAKKAUS EK ESIKUNTAKOMPPANIA EOKA NATIONAL ORGANISATION OF CYPRIOT FIGHTERS HJ HUOLTOJOUKKUE HK HUOLTOKOMPPANIA JK JÄÄKÄRIKOMPPANIA JSP JOUKKOSIDONTAPAIKKA KNTOJ KOMENTOJOUKKUE KRHJ KRANAATINHEITINJOUKKUE KULJ KULJETUSJOUKKUE KVÄLHJ KULJETUSVÄLINEHUOLTOJOUKKUE PIONJ PIONEERIJOUKKUE RAF ROYAL AIR FORCES SPOLJ SOTILASPOLIISIJOUKKUE T.M.T TURKISH DEFENCE ORGANISATION TIEDJ TIEDUSTELUJOUKKUE UNEF UNITED EMERCENCY FORCES UNFICYP UNITED NATIONS FORCES IN CYPRUS USA UNITED STATIONS OF AMERICA VJ VIESTIJOUKKUE YK YHDISTYNEET KANSAKUNNAT YKSK YHDISTYNEIDEN KANSAKUNTIEN SUOMEN KOMPPANIA YKSO YHDISTYNEIDEN KANSAKUNTIEN SUOMEN OSASTO YKSP YHDISTYNEIDEN KANSAKUNTIEN SUOMEN PATALJOONA YKSV YHDISTYNEIDEN KANSAKUNTIEN SUOMEN VALVONTA- JOUKKO
6 1 SUOMALAISEN RAUHANTURVAJOUKON HUOLTO SUEZILLA JA KYPROKSELLA JOHDANTO 1.1 Tutkimuksen lähtökohdat Suomalaiset ovat osallistuneet Yhdistyneiden kansakuntien rauhanturvatyöhön sen alusta lähtien vuodesta Rauhanturvatyön luonne on viime vuosina muuttunut, mutta rauhanturvaajia tarvitaan edelleen. Rauhanturvajoukon toiminnan takaamiseksi tarvitaan erilaisia taustatekijöitä, joita ilman joukko ei kykene toimimaan tai sen suorituskyky laskee oleellisesti. Taustatekijöistä huolto on joukon toiminnan kannalta tärkein ja sen täytyy olla kunnossa siinä vaiheessa, kun rauhanturvajoukko lähetetään toiminta-alueelle. Monellakaan suomalaisella ei ole tarkkaa kuvaa siitä, mitä kaikkea rauhanturvatyö pitää sisällään. Siksi monet rauhanturvatyötä tukevat toiminnot jäävät huomiotta. Huolto ja sen eri toiminta-alueet jäävät operatiivisen toiminnan taakse näkymättömiin, vaikka huolto ja sen toimivuus on edellytys hyvin onnistuneelle työlle. Rauhanturvatyöhön liittyvä huolto oli ensimmäiseen operaatioon lähteneelle Suomen Komppanialle vain YK:n lupausten ja sodasta saatujen kokemusten varassa. YK lupasi toimittaa tarpeellisia tarvikkeita ja materiaaleja välittömästi suomalaisten saapuessa toimialueelle, mutta näitä lupauksia ei YK kyennyt toteuttamaan. Vaikka puutetta oli kaikesta, suomalaisten kekseliäisyys auttoi selviytymään edessä olleista haasteista.
7 2 Ensimmäinen rauhanturvatehtävä jäi vain vuoden mittaiseksi ja seuraavaan tehtävään lähdettäessä aikaa oli kulunut jo melkein seitsemän vuotta. Kokemuksia rauhanturvatyöstä ja huoltoon liittyvistä seikoista oli olemassa, mutta liikkeelle lähdettiin taas YK:n lupauksiin luottaen. 1.2 Tutkimusongelma ja rajaukset Tutkimukseni käsittelee suomalaisen rauhanturvajoukon huoltoa ja siihen liittyviä ongelmia Suezilla sekä Kyproksella Tarkoituksenani on selvittää huollon järjestelyt ja sen toimivuus sekä analysoida, miten kyettiin ottamaan huomioon ensimmäisen operaation kokemukset Suezilla seuraavassa operaatiossa Kyproksella. Vaikka rauhanturvatoiminnasta on olemassa tutkimuksia ja kirjoitettuja kertomuksia, huollolliselta kannalta tarkasteltuna ei asiaa ole tutkittu. Tästä syystä tutkimukseni on perusteltu. YK:n johtama rauhanturvatyö oli tutkimukseni kohteena olevana ajankohtana vasta alussa samoin kuin Suomen toiminta YK:n mandaateissa. Vuonna 1964 Kyprokselle lähdettäessä Suomella ei ollut vielä kokemusta kuin yhdestä vuoden mittaiseksi jääneestä operaatiosta. Kokemuksia kertyy noinkin lyhyessä ajassa, mutta kuinka hyvin kokemuksia kyettiin todellisuudessa hyödyntämään ja oliko siihen todellista haluakaan, on selvittämättä. Tutkimalla Kyproksen Suomen Pataljoonan toimintaa YKoperaatiossa ja etenkin sen alkuvaiheita toivon löytäväni seikkoja, jotka osoittaisivat sen, onko aikaisemmasta toiminnasta saatuja kokemuksia hyödynnetty. Tarkoituksenani on verrata huollon toteutumista edellä mainituissa kahdessa operaatiossa. Tutkin, miten huolto toteutettiin ja miten se toimi käytännössä. Toivon tutkimukseni auttavan ymmärtämään, millaista on toteuttaa kansallista huoltoa monikansallisessa ympäristössä, kun ei ole kokemusta kuin yhdestä aikaisemmasta rauhanturvaoperaatiosta. Olen rajannut tutkimustehtävän kahteen ensimmäiseen rauhanturvaoperaatioon Suezin UNEF I ja Kyproksen UNFICYP , sillä kyseisinä vuosina suomalainen rauhanturvajoukko oli operaatiossa mukana Suezilla vahvennetulla komppanialla ja Kyproksella pataljoonalla. Vaikka suomalaiset lähtivät
8 3 UNFICYP:n organisaatiosta vasta vuonna 2005, en kuitenkaan rajannut tutkimustani näihin päiviin asti vaan siihen, kun pataljoona kotiutettiin ja alueelle jäi ainoastaan pieni osasto. Tässä tutkielmassa ei käsitellä viestihuoltoa, sillä viestihuollon osuus Suezia koskevassa lähdemateriaalissa on olematonta ja näin ei olisi tutkimuksen kannalta tullut riittävää vertailupohjaa. Vaikka suomalaiset osallistuivat lähestulkoon pataljoonan vahvuisella osastolla Kyproksesta käsin UNEF II aloitukseen Siinailla 1973, en ole ottanut UNEF II:ssa toiminutta Suomen Pataljoonan osastoa erillisenä osana tähän tutkimukseen, vaan käsitellyt Kyproksen pataljoonaa koskevia asioita niissä yhteyksissä, joissa on ollut jotain konkreettista Suomen Pataljoonan toimintaan vaikuttavaa. 1.3 Tutkimuksen lähteet ja metodi Tutkimus on luonteeltaan kvalitatiivinen ja perustuu kirjallisuus- ja arkistolähteisiin. Tutkimusmenetelmänä on käytetty aineistolähtöistä sisällön analyysiä, jolla tarkoitetaan teoreettista asiakirjoihin ja kirjallisuuteen perustuvaa kuvailevaa tutkimusta eli empiiristä tutkimusta. Tutkimusta varten on myös haastateltu kahta Suezilla ja Kyproksella mukana ollutta rauhanturvaajaa. Päälähteitäni ovat UNEF I Suomen Komppanian toimintakertomukset ja katsaukset, UNFICYP Suomen Pataljoonan toimintaraportit sekä rauhanturvatoimintaa käsittelevät diplomityöt ja tutkielmat. Sota-arkiston YKSK:aa koskeva lähdeaineisto on hyvin seikkaperäistä ja yksityiskohtaista mutta lähestulkoon järjestelemätöntä kirjeistöä ja yksittäisiä sähkösanomia. YKSP:n kansiot ovat rotaatiojärjestyksessä ja sisältävät kuukausikatsauksia ja toimintakertomuksia. Tilanneilmoitukset ja raportit eivät ole yksiselitteisesti operaation nimikkeen alla, vaan nimikkeistö saattaa viitata Puolustusministeriön YK-toimistoon. Arkistolähteistä kaikki eivät ole yksityiskohtaisesti viitattavissa, vaan monestakin joutuu ilmoittamaan ainoastaan tulotunnuksen ja kansionumeron tai -tunnuksen. YK-toimiston kirjeistössä olevat ilmoitukset ja kuvaukset ovat huollollisesta näkökulmasta hyvin lyhyitä ja yleiskuvauksellisia. Suomalaisesta rauhanturvatyöstä kertovissa pääteoksissa, kuten Suomi Rauhanturvaajana (Jarl Kronlund Juha Valla), Suomalainen Rauhanturvatyö 40 vuotta (Marjatta Hinkkala Vesa Yrjölä), Suomalaiset YK:n rauhanturvatehtävissä
9 4 Suomalaiset Sinibaretit (Kari Norkola) ja Suomalaiset Sinibaretit 1 ja 2 (Aulis Laine, Martti Jokihaara, Uuno Seppänen, Marjatta Ahlgren) ei ole käsitelty suomalaisten huoltoa ja siihen liittyviä ongelmia ollenkaan tai ainoastaan pintapuolisesti. Myös diplomityöt ja tutkielmat ovat sisällöltään yleistoimintaan liittyviä, eikä niissä käsitellä huollollisia toimintoja juuri ollenkaan. Kirjallisuus antaa tutkimukseeni yleistoimintaan liittyvää tietoa. Lähdeaineisto on tutkimuksen kannalta riittävä. 2. SUEZIN JA KYPROKSEN KRIISIEN TAUSTAA 2.1 Taustaa Rauhanturvaamisen taustat löytyvät Kansainliiton yleiskokouksesta Genevessä huhtikuun 8. päivänä Kokouksessa Kansainliitto antoi Yhdistyneille kansakunnille, jonka peruskirja oli allekirjoitettu 26. kesäkuuta , valtuudet maailmanjärjestönä toimimiselle. Kokouksen muistopuheessa Sir Robert Cecil lausui sanat Rauhan ylläpitäminen ei ole vain valtioidemme kapea-alainen etu, vaan pikemminkin lähtökohtana sen oikean ja väärän erottamiselle, josta niin valtiot kuin ihmiset ovat riippuvaisia. Lause viittaa hyvin tuleviin rauhanturvamamistehtäviin, joita saatiin odottaa aina vuoteen 1956 saakka. Yhdistyneiden kansakuntien peruskirjan VII luvun perusajatuksena oli suositusten, toimien ja pakotteiden käyttö. Pakotteiden käyttöön kuuluivat myös mahdolliset sotatoimet. Kuitenkin rauhan ylläpitäminen oli tarkoitus toteuttaa ei-sotilaallisissa toimissa. YK:lle ehdotettiin pääkirjan lukuun VII vedoten omien sotavoimien perustamista, mutta tähän ei yhteisymmärrystä riittänyt. 3 Yhdistyneet kansakunnat kokeili toimintaansa ensimmäisen kerran Palestiinan ja Kashmirin kriiseissä 1948 sekä Korean operaatiossa Kuitenkin nämä operaatiot olivat enemmän tai vähemmän epäonnistuneita ja niistä oli vielä pitkä matka ensimmäiseen rauhanturvatehtävään.
10 5 Yhdistyneiden kansakuntien tärkeimpään tehtävään, rauhan ja turvallisuuden edistämiseen, Suomi on osallistunut siitä asti, kun maamme hyväksyttiin vuonna 1955 YK:n jäseneksi. 5 YK:n peruskirja määrittelee rauhanturvaamisen tavoitteet. Tavoitteiden saavuttamiseksi peruskirja ei kuitenkaan anna ohjeita eikä malleja. Ensimmäisten ja varsinkin ensimmäisen rauhanturvajoukon toimintaa leimasi aiemman kokemuksen puute. Pääsihteeri Dag Hammarskjöldin suunnitelman mukaisesti perustetun ensimmäisen valvontajoukon myötä luotiin perusperiaatteet YK:n alaisen rauhanturvajoukon toiminnalle. Rauhanturvaoperaatioon osallistumisesta tekee päätöksen YK:n turvallisuusneuvosto. YK:n toiminta rahoitetaan jäsenmailta perittävillä jäsenmaksuilla sekä saaduilla lahjoitusvaroilla. Näistä varoista rahoitetaan myös rauhanturvajoukkojen toiminta. YK suorittaa korvauksia rauhanturvaoperaatioon osallistuvalle maalle palkka- ja päivärahamenoista, henkilökohtaisesta varustuksesta, henkilökohtaisesta aseistuksesta sekä joukkojen mukanaan tuoman kansallisen kaluston kulumisesta. YK on lupautunut järjestämään käyttöönsä saamien joukkojen huollon. YK vastaa muun muassa erikoismateriaalin hankkimisesta ja sen toimittamisesta joukoille, kulutusmateriaalin hankkimisesta ja jakamisesta, YK:n hankkimien ajoneuvojen varaosista, korjauspalveluista sekä poltto- ja voiteluainehuollosta. YK-vaatetuksen toimittaminen, joukkojen muonittaminen sekä rakennusten hankkiminen ja kunnossapito kuuluvat niin ikään YK:n velvollisuuksiin. Heinäkuussa 1956 Egyptin presidentti Gamal Abdel Nasser kansallisti Iso-Britannian ja Ranskan omistuksessa olleen Suezin kanavan, mikä johti yleismaailmalliseen kriisiin. Egypti esti israelilaisilta kanavan käytön ja kansallistamisen peruuttamiseksi Israel hyökkäsi Ranskan ja Iso-Britannian tuella Egyptiin syksyllä Israelilaiset pääsivät Suezin kanava-alueelle marraskuussa ja Iso-Britannian ja Ranskan joukot nousivat maihin Port Saidissa ja valtasivat sen. YK:ssa yritettiin ratkaista kriisiä turvallisuusneuvostossa, mutta turhaan, koska Iso- Britannia ja Ranska kumosivat yritykset veto-oikeudellaan. Yleiskokouksessa asia kuitenkin saatiin hyväksytettyä Uniting for Peace päätöslauselmalla. Päätöslauselmaa käytettiin nyt toista kertaa. Uniting for Peace päätöslauselma oli syntynyt Korean kysymyksen yhteydessä. Päätöslauselmassa esitettiin taistelujen lopettamista ja rauhanomaisen ratkaisun etsimistä. Samalla se valtuutti päätöslauselmalla
11 6 998/ pääsihteeri Dag Hammarskjöldin laatimaan suunnitelman YK:n rauhanturvajoukkojen luomiseksi Suezille. Marraskuussa 1956 hyväksyttiin suunnitelma, jonka perusteella luotiin YK:n johtama ensimmäinen valvontajoukko. Valvontajoukko, joka sai nimekseen United Nations Emergency Force (UNEF), sisälsi eri jäsenvaltioiden osastoja. Myös Suomi sai pyynnön osallistua UNEF I operaatioon. YK:n virkamiehet korostivat suomalaisten osallistumisen tärkeyttä, koska Egypti toivoi Suomen lähettävän joukkoja alueelleen. YK:n pääsihteeri korostikin, että suomalaisten poisjäänti saattaisi kaataa koko hankkeen. Suomi oli ensimmäinen maa, jonka Egyptin presidentti Nasser hyväksyi osallistumaan operaatioon. Presidentti Urho Kekkonen piti Suomen osallistumista perustettavaan joukkoon Suomen edun mukaisena ja ulkoministeriön huoli Suomen julkisesta kuvasta edesauttoi päätöksen teossa Suomen hallitus hyväksyi osallistumispyynnön. Suomi päätti lähettää jääkärikomppanian vahvuisen osaston perustettavaan organisaatioon UNEF:iin. 6 YK:n perustaman joukon kokonaishenkilöstövahvuudeksi tuli Presidentti Kekkonen hyväksyi noin 250 miehen vahvuisen komppanian lähettämisen YK:n käyttöön Suezin kanavavyöhykkeelle. Suomalaisessa komppaniassa Suezilla palveli kahdessa rotaatiossa yhteensä 437 miestä. Vaikka suomalaiset lähtivät Suezilta 1957, niin koko operaatio lakkautettiin vasta kesäkuussa Suomalaisten nopeaan vetäytymiseen Suezin operaatiosta vain vuoden toiminnan jälkeen on esitetty erilaisia arvailuja. Yleinen mielipide oli, että Suomi oli vetäytynyt operaatiosta poliittisista syistä. 7 Kyproksen kiistalla on ollut pitkä historia. Turkin alaisuudessa ollut saari tuli Iso - Britannian kruununsiirtomaaksi Berliinin kongressissa Ensimmäinen vallankumous saarella oli vuonna Vallankumouksessa Kypros julistettiin kuuluvaksi Kreikkaan. Kapina tukahdutettiin nopeasti, mutta vihamielisyys jäi kytemään. Toisessa maailmansodassa kyproslaiset taistelivat brittien rinnalla. Makarios III:n tullessa valituksi saaren ortodoksisen kirkon arkkipiispaksi sai vapausliike haluamansa johtajan, jolloin saaren enemmistö alkoi vaatia saaren liittämistä Kreikkaan. Turkista tuli samalla saaren turkkilaisen vähemmistön suojelija. YK:lle yritettiin saada käsiteltäväksi saaren kysymys, mutta se kieltäytyi käsittelemästä asiaa. Saarelle perustettiin kreikkalaisten keskuudessa vastarintajärjestö EOKA ja turkkilaisten keskuudessa T.M.T. 9
12 7 Britannia julisti saarelle poikkeustilan 1955 ja karkotti samalla arkkipiispa Makarioksen. Vuonna 1959 Iso-Britannia, Kreikka ja Turkki solmivat sopimuksen, jolla Kyproksen valtiosta muodostettiin tasavalta ja sitä johti presidentti. Saaren itsenäisyyden takasivat sopimuksen allekirjoittaneet valtiot. 10 Sopimuksen mukaan saaren presidentti tuli valita kreikkalaisten keskuudesta ja varapresidentti turkkilaisten keskuudesta yleisillä vaaleilla. Presidentin ja varapresidentin toimikausi oli viisi vuotta. Maan virallisiksi kieliksi oli päätetty kreikka ja turkki. Sopimus astui voimaan Ratkaisu osoittautui heti alusta pitäen huonoksi ja väestö oli sitä vastaan. Viimein vuonna 1963 erimielisyydet puhkesivat aseellisiksi yhteenotoiksi. YK lähetti erimielisyyksien sovittelijaksi suomalaisen diplomaatin Sakari Tuomiojan. 11 Vuonna 1964 turvallisuusneuvosto kutsuttiin koolle kyproksenkreikkalaisten ja brittien aloitteesta ja turvallisuusneuvosto teki 4. maaliskuuta 1964 päätöslauselman, jolla perustettiin United Nations Force in Cyprus eli UNFICYP. 12 YK-joukkojen aloitusvahvuudeksi Kyproksella tuli lopulta noin miestä. 13 YK:n pääsihteeriksi Dag Hammarskjöldin jälkeen tulleelle U Thantille oli helpompi ryhtyä toteuttamaan rauhanturvaoperaatiota, kun ei tarvinnut tyhjästä ryhtyä toteuttamaan tehtävää. Pääsihteeri U Thantilla oli olemassa jo selkeä malli, jonka mukaan hän pystyi rakentamaan toiminnan Suomalaisten valmistautuminen rauhanturvaoperaatioon Vuonna 1956 YK:n pääsihteeri Hammarskjöld oli pyytänyt Suomen hallitusta lähettämään kenraalimajuri Armas I. E. Martolan sotilasneuvonantajakseen. 15 Suomella oli näin hyvä ensikäden tietolähde YK:ssa, kun Suomelta tiedusteltiin mahdollisuutta lähettää joukkoja perustettavaan YK:n alaisuudessa toimivaan rauhanturvaorganisaatioon. Operaatiota varten perustettiin Suez-toimikunta selvittämään mahdollisia vaikutuksia poliittisesti niin kotimaassa kuin maailmalla. Suez-toimikunnan tehtävänä oli myös käydä neuvotteluja muiden maiden hallitusten ja puolustusvoimien johdon kanssa. Neuvottelujen tarkoituksena oli selvittää yhteistyömahdollisuudet eri maiden kanssa varustamisessa, varusteiden lainaamisessa sekä varusteiden hankinnassa 16. Suo-
13 8 malaiset saivat ruotsalaisilta mukaan otettaviksi muun muassa kranaattikivääreitä ja niiden ammuksia 17. Ruotsalaisten kanssa Suomi kävi neuvotteluita materiaalista, jota tulisi ottaa mukaan. Samalla pohdittiin sitä, minkälainen joukon kokoonpanon pitäisi olla. Ruotsalaiset olivat päätyneet lähettämään pataljoonan vahvuisen joukon, kun taas suomalaiset suunnittelivat ainoastaan vahvennetun komppanian lähettämistä. Suomen hallitus teki päätöksen Suomen osallistumisesta UNEFin operaatioon marraskuussa Suomen tuli toimia siten, että komppania olisi valmiina siirtymään toimialueelle Tämä johti väistämättä siihen, että kaikella toiminnalla oli kiire. Kuukauden valmistautumisaika oli lyhyt, varsinkin kun tämä oli ensimmäinen kerta, kun Suomi osallistui minkäänlaiseen ulkopuoliseen sotilastoimintaan omilla joukoillaan sitten jatko- ja Lapinsodan. Suomalaisten lähdettyä Suezin operaatiosta 1957 seuraavaan operaatioon Kyproksella oli aikaa kulunut seitsemän vuotta. Suomalaisten suhtautuminen rauhanturvatyöhön muuttui noina seitsemänä vuonna paljon. Se, että skandinaaviset maat lähettivät jatkuvasti joukkoja ja sotilastarkkailijoita maailman kriisipesäkkeisiin, vaikutti Suomen suhtautumiseen uudella tavalla rauhanturvatyöhön. Suomessa ryhdyttiin valmistelemaan oman valmiusjoukon perustamista Tarkoituksena oli olla valmis lähettämään joukkoja rauhaa turvaamaan, mikäli YK:n pääsihteeri pyytäisi joukkoja käyttöönsä. 18 Suomen valmiusjoukon suunnittelu annettiin Pääesikunnan järjestelyosaston tehtäväksi. Suunnittelussa tuli ottaa huomioon kustannukset, sekä mahdolliset laki- ja asetusmuutokset. Suunnitelma esitettiin puolustusministeriölle vuoden 1964 alussa. Suunnitelman perusteella Suomen puolustusvoimiin kuulumaton joukko piti alistaa puolustusministeriön alaisuuteen, eikä valmiusjoukon menoja näin ollen tulisi sisällyttää puolustusbudjettiin vaan puolustusministeriön tulisi vastata kaikista valmiusjoukon kustannuksista. 19 Kaluston hankkiminen kulloistakin operaatiota varten tapahtuisi rauhanturva-alueella vallitsevien olosuhteiden mukaan. Pääosin käytettäisiin Suomen puolustusvoimilta lainattavia taisteluvälineitä sekä viesti-, pioneeri- ja taloushuoltokalustoa. Ajoneuvot tosin jouduttaisiin hankkimaan tapauskohtaisesti olosuhteisiin parhaiten soveltuviksi. YK-operaatioissa Suomi on käyttänyt YK:n toimittamia ajoneuvoja. 20
14 9 Pataljoonan suunniteltiin olevan toimintavalmis vuoden 1964 loppuun mennessä, mutta Kyproksen kriisi muutti aikataulua radikaalisti. Aikataulu aikaistui yli kahdeksan kuukautta, kun YK:n pääsihteeri U Thant kysyi suomalaisia rauhanturvatyöhön Kyprokselle. Suomalaiset vastasivat vitkastelematta myöntävästi ja aloittivat välittömästi rauhanturvajoukon kokoamisen. 21 Rauhanturvajoukon kokoonpanoksi määriteltiin pataljoonan suuruinen joukko. Suomen YK-pataljoona jouduttiin kokoamaan hyvin nopeasti. Henkilöstön kokoamiseen jäi aikaa vain reilut kymmenen päivää. Etukomennuskunta, jonka oli määrä lähteä mahdollisimman pian toimialueelle, kutsuttiin palvelukseen vain neljän päivän valmisteluiden jälkeen. Suomelta pyydettiin myös siviilipoliiseja Kyprokselle, mutta Suomi ei katsonut sen olevan mahdollista Suomen rauhanturvajoukon kokoonpano Suezin komppania perustettiin puhtaasti perinteisen jääkärikomppanian kokoonpanon mukaiseksi. Suomalaisilla ei ollut aikaisempaa kokemusta rauhanturvatyöstä ja näin ollen ensimmäinen operaatio antoi suuntaviivat sille, miten organisaatio tulisi koota seuraavia operaatioita varten. Seuraava organisaatiokaavio kuvaa Suomen Komppanian organisaatiota rauhanturvaoperaation ensimmäisen vaiheen aikana. YKSK ( = 258 ) Komppanian päällikkö Komppanian varapäällikkö Komento- ja viestijoukkue I -IV Tukijoukkue Kiväärijoukkueet tstltir - 3 radr - puhr - autkulj - jjoht - jvarajoht - 4 kivr a tstltir - autkulj Huoltojoukkue pionr - 3 pstr - htsto - tvälr - lääkr - mtajonhr
15 10 Suomen Komppanian tehtävien toteuttaminen oli alusta pitäen ongelmallista. Komppanian kokoonpano ei ollut oikeanlainen ja varustuksessa oli puutteita. Huoltohenkilöstön määrä oli riittämätön, mikä tuli esille heti ensimmäisinä päivinä toimialueella. Organisaatio oli selkeästi suunniteltu toiminnallista tehtävää varten. Huollolliset osat olivat lähes olemattomat. Joukkue oli jaettu ryhmiin, joten eri toimialoille ei jäänyt mahdollisuuksia mihinkään muuhun kuin jatkuvaan huoltotoimintojen ylläpitämiseen. Aikaa ei jäänyt lepäämiseen saatikka itsensä huoltamiseen. Komppanian tehtävät oli suunniteltu ja toteutettu liian suurella alueella. Upseerien määrä oli riittämätön johtamaan joukkueita ja suoriutumaan niistä tehtävistä, jotka oli hoidettava, jotta tultaisiin toimeen UNEF:n organisaatiossa. Suomalaiset joutuivat puntaroimaan uudelleen tehtäväjakoa. 23 Esimerkiksi vartiojääkäreitä koulutettiin toisiin tehtäviin, kuten keittäjiksi. 24 Kouluttamalla lisää keittiöhenkilöstöä voitiin suorittaa vuorottelua keittiössä ja pystyttiin välillä lepäämään. Tehtävien vaihtuminen toiseksi toimialueella ei ollut mitenkään tavatonta. Kuljetusmieheksi valittu jääkäri saattoi saada uuden tehtävän ihan sattumalta jos esimerkiksi osasi korjata kenttäkeittimen. 25 Organisaatiota muutettiin toiselle puolivuotiskaudelle oleellisesti. Muutoksia oli pakko tehdä, jotta komppania saataisiin toimivammaksi kokonaisuudeksi. Komppaniaan muodostettiin esikunta, tukijoukkue korvattiin kuljetusjoukkueella ja komento- ja viestijoukkue jaettiin kahdeksi erilliseksi joukkueeksi. Seuraava organisaatiokaavio kuvaa organisaatiota toisessa rotaatiossa. YKSK 2 V ( = 257 ) Komppanian - päällikkö Esikunta Kom entojoukk ue V iestijoukkue Kiväärijoukkueet 4 kpl Huoltojoukk ue Kuljetusjoukkue a
16 11 Muutoksilla mahdollistettiin tehokkaampi huoltotoiminta sekä kyettiin johtamaan komppaniaa paremmin. Selkeitä parannuksia oli tapahtunut huoltojoukkueen miesmäärässä. Upseeristo oli siirretty tuki- ja huoltojoukkueista esikuntaan ja aliupseerien määrää vähennetty se jääkäreiden määrää lisätty. Jääkäreiden lisäämisellä saatiin tehokkaammin ja järkevämmin toteutettua huollolliset toiminnot. Kuljettajat oli selkeästi erotettu omaksi joukkueekseen ja näin kyettiin hoitamaan kuljetukset sekä kuljetusvälinehuolto asianmukaisesti. 26 Suomen Pataljoonaa Kyprokselle suunniteltaessa oli otettu huomioon, että sen täytyi kyetä suojelemaan itseään, pitämään yllä yleistä järjestystä, kyettävä suojelemaan kohdetta, jota suojelemaan se käskettäisiin, sekä avustamaan siviiliväestöä ensisijaisesti elintarvike- ja lääkintähuollossa. 27 Pataljoonan miesvahvuus nousi tuhanteen mieheen ja näin suuren joukon huoltaminen ja liikutteleminen vaati huolellista suunnittelua. Koska pataljoona jouduttiin kokoamaan hyvin nopeasti, jäi olettamuksille paljon sijaa, kuten että kaikki kuljetusvälineet tulisivat Suomesta. Pataljoonaan otettiin paljon polkupyöriä, mutta silti moottoriajoneuvot olivat pääasiallinen kuljetus- ja liikkumisvälineistö. 28 Huoltokomppaniaan tehtiin paljon muutoksia alkuperäiseen organisaatioon nähden. Huoltokomppaniaan lisättiin kuljetusjoukkue ja autojoukkue. Nämä lisäykset vaativat sen, että kuljetusvälineitä huoltamaan ja korjaamaan piti perustaa oma kuljetusvälinehuoltojoukkue, jotta pystyttäisiin takaamaan kuljetusvälineiden erikoisolosuhteiden edellyttämät toimenpiteet. 29 Alkuperäisen suunnitelman mukaan suomalaisten oli tarkoitus ottaa kaikki kuljetusvälineet Suomesta, mutta suunnitelma muuttui, koska YK lupasi toimittaa osan ajoneuvoista. Alkuperäiseen organisaatioon jäi kuitenkin traktoriryhmä, koska YK:n lupaukseen ei kyetty reagoimaan riittävän nopeasti. Organisaatiota jouduttiin muuttamaan todellisuutta vastaavaksi. 30 Ryhmät, joiden katsottiin kuuluvan joukon toimintaa ja hyvinvointia ylläpitäviin ryhmiin, liitettiin huoltokomppanian organisaatioon. Tällaisia ryhmiä olivat esimerkiksi kenttäpostiryhmä, sotilaskotiryhmä ja desinfektioryhmä.
17 12 Esikuntaan lisättiin huoltohenkilöstöä kuten kuljetusupseeri sekä huoltotoimistoon yksi viidestä tulkista. 31 YKSP 1:n organisaatio oli alkuvaiheessa seuraavanlainen. Koko UNFICYP:n kokonaisvahvuutta pienennettiin olosuhteiden vakiinnuttua. Vähennykset koskivat Suomen Pataljoonaa ja ne olivat kerrallaan noin parin sadan miehen luokkaa. Supistukset alkoivat neljännestä rotaatiosta eli YKSP 4:ssä oli jo noin pari sataa miestä vähemmän kuin aloitusvahvuus 1000 miestä. Viimeisen rotaation alkaessa elokuussa 1977 YKSP 27:n vahvuus oli 220 miestä eli vähemmän kuin Suezin Suomalaisen Komppanian vahvuus konsanaan. Tilapäisesti UNFICYP:n ja samalla myös YKSP:n vahvuutta jouduttiin nopeasti lisäämään levottomuuksien puhjettua Kyproksella kesällä Suomalaiset toimivat ripeästi. Levottomuuksien alettua vahvennukset olivat alueella kahden viikon kuluttua ja virallisesta pyynnöstä Suomen hallituksen päätöksestä vuorokauden kuluttua. 33 Kyprokselle jäi vielä YKSO, jonka vahvuus oli kymmenkunta miestä. 34 YKSP 27 organisaatiokaviosta ilmenee, minkälaista tehtävää viimeinen rotaatio oli suunniteltu toteuttamaan. Viimeisen rotaation tehtävänä oli selkeästi vartiointi ja valvonta.
18 Suomalaisten saapuminen toimialueelle Suezille lähdettäessä suomalaisten pääjoukko lennätettiin Seutulan kentältä USA:n ilmavoimien koneilla ensin Napoliin. Viisi Globemaster kuljetuskonetta kuljetti pääjoukon ja kg tarvikkeita 35. Napoliin oli perustettu YK:n huoltotukikohta, josta kaiken huoltotoiminnan piti hoitua Suezin alueelle. Kanadalaiset olivat saaneet hoitaakseen UNEF:n huolto-organisaation. Napolista komppania lennätettiin YK:n vuokraamilla sveitsiläisillä lentokoneilla Egyptiin Abu Suweirin lentotukikohtaan. Muutaman päivän kuluttua saapumisestaan suomalaiset lennätettiin Abu Suweirista YK:n lentokoneilla Port Saidiin 36. Liitteessä 1 ilmenee Suomen Komppanian ensimmäinen ryhmitysalue. Suomalaisille luvattua ajoneuvo- ja majoitusvälineistöä ei kyetty osoittamaan komppanian käyttöön 37. Suomalaisille oli luvattu muun muassa 47 ajoneuvoa, mutta yksikään ei ollut vielä saapunut perille. Komppania sai lainaksi 3 ajoneuvoa, joilla piti tulla toimeen kuukauden ajan 38. Suomalaiset tekivätkin paljon yhteistyötä ruotsalaisten kanssa ja yhteistyöllä suomalaiset saivat kuljetukset jotenkuten hoidettua. Viestivälineistä ei ollut tietoakaan. Suomalaisten ensimmäiset puhelinyhteydet rakennettiin ruotsalaisvoimin. Ruotsalaisilta YKSK sai ensimmäiset seitsemän radiota ja näin saatiin jonkin asteinen viestitoiminta käyntiin 39.
19 14 Suomalaiset eivät olleet ottaneet mukaansa majoitusvälineitä, koska ne oli luvattu YK:n toimesta luovuttaa suomalaisille heti komppanian saavuttua toimialueelle. Vasta kolmen viikon kuluttua alueelle saapumisen jälkeen suomalaiset saivat majoitusvälineistä telttasängyt ja huovat 40. Suomalaisten alueella oli kuitenkin jonkin verran kiinteitä rakennuksia, joihin pystyttiin majoittumaan. Suomen Pataljoonan, samoin kuin kaikkien muidenkin UNFICYP:iin osallistuvien maiden toiminta-alue oli huollollisesti jo paljon vakaammalla pohjalla kuin vuonna 1956 Suezilla. UNFICYP:n joukkojen oli tarkoitus tukeutua huollollisesti englantilaisten saarelle perustamiin ja ylläpitämiin varastoihin. YK oli luvannut alaisilleen joukoille, että niille tarjottaisi huollollisia palveluita kuten majoitus, polttoaineet, paikallinen siviilityövoima, kuljetukset, muonitus ja pesulatoiminta. Kyproksella oli olemassa jo valmiina huollon vaatimuksiin soveltuva infrastruktuuri ja näin ollen olosuhteet olivat sataprosenttisesti paremmat kuin aikanaan YK:n aloittaessa Suezin operaatiota. 41 Huhtikuun 11. päivänä suomalaisista ensimmäinen 36 miehen vahvuinen osasto saapui Kyprokselle Nicosiaan. Suomalaiset oli päätetty sijoittaa yhdelle vaativimmista vyöhykkeistä. Aluetta pidettiin vaikeasti valvottavana alueena. Alueen valvonnan vaikeus oli siinä, että siellä sijaitsi erittäin suuri turkkilainen asuinalue. Tehtävänä oli erottaa turkkilaisten ja kreikkalaisten korttelit toisistaan asettumalla asuinalueiden väliin. 42 Suomalaisten pääjoukko aloitti siirtymisen Kyprokselle 25. huhtikuuta ja siirtokuljetukset saatiin päätökseen kuusi vuorokautta myöhemmin. Amerikkalaisten Hercules ja Globemaster koneet kuljettivat yhteensä noin tuhat miestä ja 123 tonnia materiaalia Nicosiaan Kyprokselle. 43 Suomalaisen pääjoukon siirtoihin osallistui USA:n ilmavoimien koneita kaikkiaan Kuljetuksissa ilmeni jonkin verran ongelmia. Ongelmat johtuivat siitä, että pataljoonan esikunta tulkkeineen ja asiakirjoineen meni yhdessä ja etukäteen. Jäljempänä tuleva pääjoukko joutui tulemaan ilman asianmukaisia asiakirjoja. Suomen YK-toimisto joutui huolehtimaan kuljetusten loppujärjestelyistä ilman käytettävissä olevia kaikkia tietoja, kuten kuljetuserien luettelot. Ongelmana oli myös se, että kuljetuserien mukaan ei ollut laittaa yhtään tulkkia. 45
20 15 Suomalaisilla ei ollut tietoa USA:n ilmavoimien määräyksistä ylemmän päällystön samanaikaisesta kuljetuksesta samalla ilma-aluksella. Samassa ilma-aluksessa ei saanut kuljettaa samanaikaisesti kahta everstiluutnanttia tai siitä ylempää upseeria. 46 Suomalaisilta puuttui organisaatiosta lentokentällä toimiva osasto, joka olisi siirtynyt toimialueelle viimeisellä kuljetuksella. Samanlainen osasto olisi tarvittu myös ensimmäiseen kuljetuserään ottamaan saapuvat kuljetukset vastaan. Osaston tehtävänä olisi ollut huolehtia koneen lastauksesta annettujen määräysten mukaisesti ja määränpäässä purkaa lasti ja matkustajat koneesta sekä toimia vartio- ja suojausosastona konetta lastattaessa ja purettaessa. Nyt järjestelyt toteutettiin tilapäismenettelyin kulloisellekin lentopäivälle erikseen ja käytettiin aina eri ryhmää, joka piti kouluttaa kyseistä tehtävää varten erikseen. 47 USA:n ilmavoimien koneet eivät olleet reittiliikenteeseen tarkoitettuja koneita vaan ainoastaan sotilaskuljetuksia varten tarkoitettuja erikoiskoneita. Koneiden lämmitysjärjestelmää ei ollut suunniteltu tavanomaisia matkustajia varten vaan hyvin varustettuja sotilaita varten. Suomalaisia ei ollut varustettu eivätkä he olleet varautuneet lentämään kylmässä koneessa. Suomalaiset palelivat vähäisen vaatetuksen takia lähes koko matkan. Samanlaisen kohtalon kokivat suomalaisten mukana olleet vartiokoirat. 48 Koneessa oli liikkuminen lähes mahdotonta jo pelkästään USA:n ilmailumääräysten takia. Koneessa sai yhtä aikaa liikkua ainoastaan kaksi henkilöä. Pahoinvoivia ei voitu auttaa juuri mitenkään, sillä mukaan ei ollut otettu edes pahoinvointilääkkeitä. [49] Matka Helsingistä Nicosiaan kesti kaiken kaikkiaan 12 tuntia. Matka-ajassa on mukana noin kahden tunnin välilasku Ranskassa Evreux ssa, jossa saattoi hieman jaloitella ja lämmitellä. 50 Suomalaiset kuljetettiin ensiksi Nicosian lentokentältä Kyproksen etelärannikolle lähelle Larnakaa Dhekeliaan, jossa sijaitsi englantilaisten ilmavoimien tukikohta. Tukikohdassa suomalaisille annettiin noin viikon ajan paikalliskoulutusta ja samalla he saivat totutella paikalliseen ilmastoon. 51 Tehtävien vastaanottoa viivästytti se, että pataljoonan varustuksesta välttämättömimmät eivät olleet vielä saapuneet saarelle eivätkä myöskään samalla laivalla saapuvat raskaat aseet. Laiva oli ilmoitettu saapuvaksi toukokuun alkupäivinä. 52 Ilman
21 16 ajoneuvoja suomalaisten ei kuitenkaan tarvinnut olla, vaan etukomennuskunta vastaanotti briteiltä suomalaisille kohdennettuja ajoneuvoja Dhekelian tukikohdassa Transit Elisin F-leirissä. Valmisteluita haittasi se, että suomalaiset etukomennuskuntalaiset hajautettiin heti alkajaisiksi ja ainoastaan kaksi upseeria jäi valmistelemaan pääjoukon saapumista leiriin. 53 Suomalaisten ryhmittäminen valvontatehtävää varten aloitettiin 2. päivä toukokuuta ja saatiin päätökseen 5. päivä toukokuuta. Kaksi komppaniaa siirtyi valvontaryhmitykseen polkupyörämarssilla. Marssi herätti suurta huomiota niin saarelaisten kuin muiden rauhanturvaoperaatioon osallistuvienkin keskuudessa. Polkupyörillä liikkuva joukko sai osakseen hymyilyä mutta kurinalaisuutta ja erinomaista fyysistä kuntoa omaava sotajoukko herätti myös ihastusta. Ihailtavaa oli muiden mielestä se, että suomalaiset kykenivät niinkin kuumissa olosuhteissa käyttämään edukseen opittuja tapojaan, tietojaan ja taitojaan. Mikäli joillakin oli ollut siihen asti epäilys siitä, miten suomalaiset kykenisivät hoitamaan heille annetut velvoitteet, niin ei enää polkupyörämarssin jälkeen. 54 Organisaation suunnittelu rauanturvatehtäviin perustui varsinkin Suezille lähdettäessä Suomessa käytyihin sotiin ja niissä toimineiden huoltojoukkojen toimintamalliin. Kyprokselle lähdettäessä olisi voitu hyödyntää YKSK:n perustamisesta, toimialueelle siirtymisestä ja ensimmäisten viikkojen ja jopa kuukausien toiminnasta saatuja kokemuksia, mutta näin ei tapahtunut. 3. SUOMALAISTEN HUOLTO SUEZILLA JA KYPROKSELLA 3.1 Kuljetusvälinehuolto ja kuljetukset Tukijoukkue, joka muodosti ensimmäisen rotaation kuljetusvälinehuollollisen organisaation, toimi oman ohjeensa mukaisesti. Ohjeessa määriteltiin päivärutiinit. Päivä jaettiin kahteen työjaksoon, aamu- ja iltapäivään. Päivä aloitettiin ja aamupäivä päättyi Iltapäivä alkoi ja päättyi Päivän venyminen yli ohjeellisten toiminta-aikojen oli normaalia. 55 Työt olivat jakautuneet epätasaisesti, sillä joissakin ryhmissä miehet eivät ehtineet lepäämään lainkaan, joissain ryhmissä työtä oli tuskin
22 17 nimeksikään. Työn vähäisyys tosin pyrittiin salaamaan esimiehiltä näyttelemällä kiireistä esimerkiksi purkamalla ja kokoamalla erilaisia laitteita. 56 Kuljetuksia suoritettiin tilausten perusteella. Ajomääräyksiä pystyttiin antamaan kuitenkin suoraan. Ajomääräyksen anto-oikeus oli vain tietyillä henkilöillä, joita olivat komppanianpäällikkö, komppanian varapäällikkö, huoltopäällikkö ja adjutantti. 57 Ajoja oli pyrittävä yhdistämään, koska YKSK:n alkupuoliskolla ongelmana oli se, että kuljettajia kyllä riitti, mutta ajoneuvoja oli sangen vähän. 58 Ajoneuvoissa täytyi olla mukana tietyt varusteet. Pakollisiin mukana oleviin varusteisiin kuuluivat joko A- tai B- ajokirja, lapio ja vararengas sekä kuljettajalla ase ja sen lipas käden ulottuvilla. Kaukoajoa varten piti varata vielä edellisten lisäksi polttoainetta, vesiastia ja muonapakkaus. Gazan alueella ei saanut ajaa yksin enää klo jälkeen. 59 Kuljetusvälinehuolto oli vaikeuksissa heti alusta pitäen. Varaosien ja huoltotarvikkeiden saatavuudessa oli suuria puutteita. UNEF:n huolto-organisaation oli määrä toimittaa ajoneuvoihin tarvittavat osat ja tarvikkeet, mutta kun ajoneuvot vihdoin saatiin, ongelmana oli se, että ajoneuvokalusto oli varsin kirjavaa. Varaosia ja tarvikkeita ei voitu tilata yleisnimikkeellä, koska ne eivät yleensä sopineet kuin tiettyyn malliin ja tyyppiin. Tilattaessa tarvikkeita UNEF:n kautta olisi pitänyt ilmoittaa osan tai tarvikkeen osa- ja numerotiedot. Tällaisia luetteloita ei ollut kaikille vielä jaettu. 60 Ajoneuvojen huoltotoiminnassa oli jatkuvia ongelmia. Suomalaisilta puuttui korjausja huoltokalustoa. Suomesta pyydettiin lähettämään komppanian huoltokalustolaatikostoa, jotta kyettäisiin suoriutumaan edes välttämättömästä huoltotoiminnasta. Normaalisti ajoneuvojen huoltotoiminnoissa käytetään pääsääntöisesti ajoneuvojen omia työkaluja, mutta nyt nämä ajoneuvojen työkalut puuttuivat. 61 Komppanialta puuttui kalustostaan muun muassa hitsauslaitteet. Hitsaustaitoisia miehiä komppaniassa oli kuitenkin useita. Suomalaiset yrittivät saada päämajassa olevia moottoriajoneuvohuollosta vastaavia henkilöitä uskomaan, että komppanian henkilöstössä oli hitsaustaitoisia miehiä. Taivuttelu kesti melkein viisi kuukautta, ennen kuin komppaniaan saatiin ensimmäiset hitsauslaitteet. Korjaustoiminta tehostui heti hitsauslaitteiden saapumisen myötä. Ajoneuvokaluston lisäksi kyettiin korjaamaan paljon muutakin, missä tarvittiin hitsauslaitteita. Suomalaisia autoja ei jäänyt moottorivikojen takia yhtään kertaa aavikkotaipaleille. 62
23 18 Ajoneuvojen huoltoa koskevia ohjeita oli laadittu UNEF:n toimesta. Ajoneuvojen huollot tuli suorittaa tietyn ohjelman mukaan. 63 Huollot kuten esimerkiksi suodattimien vaihdot oli suunniteltu siten, että alueella vallitsevat olosuhteet otettiin huoltoohjelmassa huomioon. Varaosien toimituksissa oli jatkuvasti ongelmia. UNEF:a oli jatkuvasti muistutettava tilatuista tarvikkeista. Toimituksissa oli ongelmia jopa tavanomaisissa tarvikkeissa, kuten ajovalojen polttimot. Renkaiden toimituksissa oli myös ongelmia. Renkaiden korjausta ja hankintaa yritettiin toteuttaa paikallishankintana, mutta tulokset eivät olleet hyviä, koska renkaiden toimitusajat eivät nopeutuneet, vaan ongelma jatkui edelleen. 64 Suomalaiset saivatkin varaosia ja tarvikkeita Suomesta käsin paremmin ja nopeammin, kuin mitä UNEF:n huolto-organisaatio pystyi toimittamaan. 65 Suomalaiset saivat keväällä 1957 hoidettavakseen polttoainejakopaikan. Polttoainetta tuli jakaa omille ajoneuvoille sekä kolmelle kanadalaiselle ja kolmelle norjalaiselle ajoneuvolle. Polttoaineenjakopaikasta jaettiin polttoainetta myös keittimiin sekä palavia nesteitä käyttäviin valaisimiin. Polttoaineen jakotoiminta suoritettiin käytännössä vaihtamalla tyhjät astiat, rommelit, täysiin. 66 Suomalaiset suorittivat kenttäkokeita selvittääkseen käytössään olevien ajoneuvojen polttoaineen kulutuksen. Kokeen tarkoituksena oli saada kulutuksesta todellinen kuva, jotta voitiin varautua ajomatkoihin oikealla polttoainemäärällä. Ajoneuvoilla ajettiin normaalit ajosuoritteet ja ajettujen kilometrien ja kulutetun polttoaineen määrän mukaan laskettiin keskimääräinen kulutus 100 km:llä. Kokeessa saavutettiin seuraavan laisia tuloksia. Ajoneuvo Kulutus / 100 km Amerikkalainen 3 tonnin kuorma-auto m34 42 L Englantilainen 3 tonnin kuorma-auto Bedford-r 48,5 L Englantilainen 1 tonnin kuorma-auto Austin 38,7 L Englantilainen Land Roover-86 18,8L Amerikkalainen Jeep Willys:n koe epäonnistui Jeepin koe epäonnistui, koska kaasuttimensäädöt eivät olleet kohdallaan ja kaasutinta ei voitu säätää oikeisiin ohjearvoihin, sillä tarvittavia työkaluja ei ollut saatavilla. 67
24 19 Ajoneuvoille suoritettiin myös tietyn katsastusohjelman ja -lomakkeen mukaista katsastusta puolen vuoden välein. Katsastus käsitti normaalin ajoneuvon katsastamisen ajoneuvon kunnon ja asianmukaisen toiminnan toteamiseksi. Ajoneuvojen viat olivat yleensä kulumisesta johtuvia vikoja, kuten esimerkiksi ohjauslaitteissa väljää, moottori vuosi öljyä, iskunvaimentimet eivät olleet kunnossa, valot olivat rikki ja niin edelleen. 68 Suomen Komppanian kuljetustoimeen suoritettiin UNEF:n toimesta tarkastus keväällä Tarkastuksen toimitti majuri Taitti. Tarkastuksessa kiinnitettiin huomiota ajoneuvojen kuntoon, yleiseen ajoneuvokaluston hoitoon, ajoneuvojen kirjanpitoon ja huoltoon sekä korjaustoiminnan mahdollisuuksiin. Majuri Taitti oli näkemäänsä tyytyväinen. Kuultuaan suomalaisten ongelmista kuljetusvälinehuollossa ja korjaustoiminnassa, hän lupasi ryhtyä välittömästi toimenpiteisiin, jotta YKSK:lle saataisiin kunnolliset korjaus- ja huoltovälineet. Lupaukset jäivät toteutumatta, koska mitään muutoksia ei asioihin tullut UNEF:n taholta. 69 Pitkät välimatkat olivat ajoneuvokalustolle ja kuljettajille rasittava tekijä. Tiestö oli olematonta ja sekin vähäinen tiestö, joka oli olemassa, saattoi hävitä muutamassa tunnissa hiekkamyrskyn yllättäessä. Mikäli tietä reunustivat lyhtypylväät, niitä pystyi käyttämään suunnan osoittimena ja monesti oli helpompi ajaa reilusti tieuran sivussa kuin tietä pitkin. 70 Kalusto ja miehet olivat lujilla. Suomalaisen komppanian kuljetukset joutuivat varsin kovalle koetukselle varsinkin Sharm el Sheikhissä. Sieltä jouduttiin ajamaan Suezin kaupunkiin kahdesti joka viikko. Matkaa kertyi 300 kilometriä. Matkasta noin 50 kilometriä oli lähes olematonta erittäin huonoa tietä, joka jouduttiin ajamaan käyttäen korkeintaan kakkosvaihdetta. Egyptiläiset kuljettajat käyttivät matkaan neljä vuorokautta ja norjalaiset kaksi vuorokautta. Suomalaiset kuljettajat ajoivat saman reitin noin kymmenessä tunnissa. Suomalaisten komppania oli todella laajalla alueella. Kerran viikossa oli käytävä Abu Suweirissa, jonne edestakaisin kertyi matkaa noin 900 kilometriä. Suomalaisilla oli tukikohtana ns. luostaritukikohta noin 270 kilometrin päässä huollosta. Tietä ei käytännössä ollut ollenkaan noin sadan kilometrin matkalla, ainoastaan aavikolla kulkeva ura 71. Kuljetukset suoritettiin aina onnellisesti loppuun asti. 72 Liitteessä 2 ilmenee UNEF I:n toiminta-alue sekä Suomen Komppanian siirtymisreitit.
25 20 Kyproksella pääosa Suomen Pataljoonan ajoneuvokalustosta saatiin YK:lta UNFICYP:n määrittelemän luettelon mukaisesti. Kuljetuskalustosta suurimman osan suomalaiset saivat saarelta englantilaisten varastoista. YKSP:n ylimmälle johdolle ryhdyttiin vuokraamaan paikallisia henkilöautoja virka-autoiksi jossakin vaiheessa YKSP:n toimikautta. 73 Muu ajoneuvokalusto, lähinnä moottoripyörät ja maastohenkilökuorma-autot sekä polkupyörät tuotettiin Suomesta. 74 Panssaroidun ajoneuvokaluston vähäisyys huolestutti alussa Suomen Pataljoonan johtoa. Suomalaiset saivat aluksi ainoastaan neljä kevyesti panssaroitua miehistönkuljetusautoa. Ajoneuvot olivat lisäksi huonokuntoisia. Panssaroiduista ajoneuvoista oli jatkuvasti keskimäärin puolet korjattavana, mikä haittasi huomattavasti ajoneuvojen käytön suunnittelua. Myös YK:n jakaman ajoneuvokaluston huono kunto huolestutti, koska se haittasi kuljetuksia. 75 Joihinkin ajoneuvotyyppeihin ei ollut saatavilla varaosia koko Välimeren alueella. 76 Muilla kuin suomalaisilla näytti kyllä olevan käytössään panssariajoneuvoja. Närkästystä aiheutti se, että tanskalaiset olivat saaneet panssaroituja ajoneuvoja enemmän ja heti tanskalaisten joukkojen tultua maahan. 77 Ajoneuvojen määrä oli YKSP:lla huomattava, jos sitä vertaa kotimaisen tavanomaisen pataljoonan ajoneuvomäärään. 78 Ajoneuvotilanne oli kuitenkin huono, koska kalusto oli huonossa kunnossa. 79 Ajoneuvot olivat pääsääntöisesti käytettyjä ja niillä oli ajettu runsaasti. Oli YKSP:lla välillä onneakin ajoneuvojen suhteen. Vuoden 1974 konfliktiin liittyen YKSP:n täydennyksissä pataljoonan ajoneuvojen määrä kaksinkertaistui ja uusista ajoneuvoista kolmekymmentä oli käyttämättömiä. 80 Kuljetuskaluston erikoisuutena YKSP:lla oli mukanaan polkupyöriä ja moottoripyöriä, jotka herättivät kiinnostusta niin paikallisessa väestössä kuin muiden maiden kontingenteissakin. Suomen Pataljoonalla oli käytössään UNFICYP:n operaation alussa yli kuusi ja puolisataa polkupyörää ja yli viisikymmentä moottoripyörää. 81 Polkupyöriä käytettiin koko YKSP:n toiminnan ajan. Moottorikäyttöisten ajoneuvojen vähentyessä polkupyörien tarve kasvoi. 82 Moottoripyöriäkin käytettiin melkein YKSP:n toiminnan loppuun, sillä viimeiset neljä YKSP:n alusta lähtien käytössä ollutta moottoripyörää hylättiin yhdentoista vuoden käytön jälkeen vuonna
26 21 Suuresta ajoneuvomäärästä johtuen YKSP:lla oli oma autokorjaamo. Korjaamolla tehtiin tavanomaisemmat huollot ja pieniä korjauksia. Suurimmissa korjauksissa, kuten esimerkiksi kolarikorjauksissa, piti tukeutua englantilaisten huoltojärjestelmiin. Englantilaisten kanssa päästiin kuitenkin sopimukseen siitä, että suomalaisten ammattitaito riittää suurempienkin korjausten suorittamiseen ja suomalaiset saivat luvan korjauksiin omalla korjaamolla. 84 Yhteistyötä englantilaisten kanssa kuitenkin jatkettiin ja isompia töitä vietiin edelleen englantilaisten korjaamolle, jotta omat vähäiset resurssit olisivat riittäneet paremmin. 85 Korjaamon henkilöstö muodostui ammattitaitoisista asentajista, jotka kykenivät vaativiinkin korjaustoimenpiteisiin pitääkseen ajoneuvokaluston toimintakuntoisena. 86 Paitsi että ajoneuvojen huono kunto vaati paljon korjaamista, 87 ajoneuvoihin jouduttiin myös tekemään ajoittain paljon muutostöitä. 88 Ajoneuvoihin tehtiin muun muassa ylimaalauksia, jotka vaativat runsaasti resursseja. 89 Korjaamon toimintaa vaikeuttavia tapahtumia oli YKSP:n toiminnan aikana kaksi. Ensimmäinen oli kun UNFICYP:n käskettiin lähettää miehiä Suezille lokakuussa Suezille lähetettiin YKSP:n miesten mukana 14 ajoneuvoa ja osa korjaamon työkaluista sekä koko englantilainen varaosavarasto. 90 Toinen merkittävä korjaamon toimintaan hetkellisesti vaikuttanut tapahtuma oli vuoden 1974 sota, jolloin YKSP:n autokorjaamo tuhoutui. 91 Englantilaisilla oli moottorikäyttöisistä ajoneuvoista tiukemmat ohjeet kuin suomalaisilla. Suomalaisten täytyi tarkastaa ajoneuvojen tekninen kunto ajoneuvokatsastuksessa kerran vuodessa, sekä tehdä määräaikaishuoltoja ja tarkastuksia ohjeiden mukaisesti. Määräysten mukaan englantilaisille ajoneuvoille oli tehtävä teknillinen tarkastus joka toinen kuukausi. Tämä tarkastus tuli suorittaa englantilaisten korjaamolla. Englantilaisten korjaamon resurssit eivät kuitenkaan mahdollistaneet kuin yhden ajoneuvon tarkastamisen päivässä. Ajoneuvojen määrään takia kaluston läpikäyminen joka toinen kuukausi oli mahdotonta. Lisäksi tarkastuksessa ilmenneiden vikojen korjaus viivästytti ajoneuvon takaisin saamista jopa viikkoja. Asia kuitenkin korjautui suomalaisten saatua luvan teknillisen tarkastuksen suorittamiseen pataljoonan automestarin ja myöhemmin autontarkastajan toimesta. Tarkastuksesta piti tehdä pöytäkirjat, jotka koottiin tarkastuskertomukseksi. Yksiköt vastasivat siitä, että tarkastuksessa ilmenneet viat korjattiin määräaikaan mennessä. Automestari ja myöhemmin autontarkastaja suoritti tarkastuksen korjausten jälkeen todentaakseen viat korjatuiksi. Englantilaiset ajoneuvotarkastajat huolehtivat vielä pistokokein etteivät suomalaiset laiminlyöneet tarkastuksia. Uuden järjestelmän myötä suomalaisilla ole-
27 22 van englantilaisen kaluston kunto koheni. 92 Vaikka toimintoja saatiinkin järkeistettyä ja kaluston kunto osittain niiden ansiosta koheni, niin kuljetuskaluston kokonaiskunto ja suuret ajokilometrimäärät näkyivät. Korjaamolla oli jonossa jatkuvasti kahdesta viiteen ajoneuvoa ja loppuunkäytettyjen ajoneuvojen tilalle odotettiin jatkuvasti neljästä kuuteen ajoneuvoa. 93 Ajoneuvokalustolle tehtiin määräysten mukaisia tarkastuksia ohjeiden mukaisesti. Tarkastuksissa kiinnitettiin huomiota suoritettuihin määräaikaistarkastuksiin ja - huoltoihin sekä varusteiden määrään ja kuntoon. Puutteita esiintyi enimmäkseen päivittäisten tarkastusten merkinnöissä, joita oli laiminlyöty jonkin verran. 94 Kuljetuskalustoa vähennettiin samassa suhteessa kuin miesvahvuus pieneni. Samalla ajoneuvoja vaihdettiin YK:n omistamiin ajoneuvoihin. Englantilaisilta käytössä olleet ajoneuvot olivat vuokralla YK:lla. 95 YKSP:n toiminnan loppupuolella jouduttiin ajoneuvojen vähäisyydestä johtuen vuokraamaan entistä enemmän kuljetuskalustoa englantilaisilta, jotta kuljetukset ja materiaalisiirrot voitiin toteuttaa. 96 Paitsi suuret kilometrimäärät ajoneuvokaluston ongelmana olivat myös ajoittain vaikeat olosuhteet kuten esimerkiksi sadekausi. Tiet muuttuivat sadekautena liejukoiksi, johon ajoneuvo upposi akseleitaan myöden. 97 Vesi ja lieju pääsivät pyöränlaakereihin ja jarrulaitteisiin aiheuttaen näin vaurioita. 98 Varaosien puute haittasi korjauksia, sillä varaosien toimitukset olivat vajavaisia ja viivästyivät. 99 Varaosien saatavuutta ja siten korjaustoiminnan joustavuutta haittasi ajoittain myös se, että YK ryhtyi toteuttamaan toiminnoissaan säästökamppanjaa. Säästösyihin vedoten UNFICYP:n esikunta kielsi suomalaisia hankkimasta muun muassa Volvo-ajoneuvoihin varaosia suoraan Suomesta. Varaosat tuli hankkia Ruotsin kontingentin kautta ja tämä osaltaan vaikeutti korjaamon toimintaan. 100 Korjaamolle saatavien varaosien saannissa auttoi kuitenkin huomattavasti ainakin YKSP 18 20:n aikana se, että suomalaisten korjaamolla oli englantilainen yhdysmies, jolla oli suhteet omiin huoltolaitoksiin kunnossa ja näin saatiin englantilaiseen kalustoon hyvin varaosia. 101 YKSP:n ensimmäisen vuoden aikana ajoneuvoilla ajettiin yhteensä yli km. Ajoja jouduttiin kontrolloimaan niin, että jokaiseen kaukoajoon tarvittiin huoltopäällikön myöntämä lupa. 102 UNFICYP:n esikunta antoi määräyksiä ajokiintiöistä, jotka